জম্মু ও কাশ্মিরের অশান্তির ফলে হাজারো মুসলিমসহ মারা গেছেন অসংখ্যজন। বিশেষ করে কাশ্মিরে ভারতীয় সেনার নির্যাতনের শিকার হয়েছেন অধিক সংখ্যক মুসলিম কাশ্মিরি। একটি পরিসংখ্যানে দেখা গেছে, ১৯৮৯ সালের জানুয়ারি মাস থেকে ২০১৬ সালের ৩১ আগস্ট পর্যন্ত নিহত হয়েছে কাশ্মিরের নাগরিক ৯৪,৫০৪ জন এবং থানা হেফাজতে মৃত্যু ৭,০৬২ জন। ঘরবাড়ি ধ্বংস হয়েছে ১,০৬,২৬১টি, বিধবা হয়েছেন ২২,৮২৪ জন নারী, এতিম হয়েছে ১,০৭,৫৮৬ জন শিশু। এই ক্ষুদ্র এলাকার বিদ্রোহ দমনে রাখতে ভারত প্রায় দশ লক্ষ সেনাসদস্য মোতায়েন করে রেখেছে। কাশ্মিরিরা স্বাধীনতার জন্য যুগের পর যুগ জীবন দিয়ে যাচ্ছে। কিন্তু তাদের ঐ স্বপ্ন অধরাই রয়ে গেছে। কবে পূূরণ হবে তা কেউ জানে না।